रेलमंत्री जी,फ्लाइट्स कैंसिल हैं, शताब्दी तो रद्द मत कीजिए
फॉग के बेतुके तर्क का हवाला देते हुए रेलवे ने चंडीगढ़-दिल्ली के बीच चलने वाली शताब्दी एक्सप्रेस को रद्द करने के फैसले का चंडीगढ़ इंडस्ट्रियल कन्वर्टेड प्लॉट ऑनर्स एसोसिएशन ने विरोध जताया है। एसोसिएशन ने शनिवार को रेलमंत्री सुरेश प्रभु को लेटर लिखकर शताब्दी को हफ्ते में दो दिन रद्द करने के फैसले को वापस लेने की मांग की है। एसोसिएशन के चेयरमैन चंद्र वर्मा ने पत्र में लिखा है कि इंडस्ट्रियलिस्ट फॉगी वेदर में जब अधिकतर फ्लाइट्स कैंसिल होती हैं, कारोबार के सिलसिले में अधिकतर कारोबारी शताब्दी से ही दिल्ली जाना पसंद करते हैं। सड़क के रास्ते फॉग में सफर सुरक्षित नहीं हाेता। उन्होंने लिखा है कि वैसे भी चंडीगढ़ के अधिकतर लोग दिल्ली जाने के लिए शताब्दी को ही चुनते हैं। इसलिए शताब्दी रद्द नहीं की जाए।
वहीं फेडरेशन ऑफ सेक्टर वेलफेयर एसोसिएशन ऑफ चंडीगढ़ ने भी रेलमंत्री को दोबारा पत्र भेजा है, जिसमें लिखा है कि रेलवे के इस फैसले से शहर के हजारों लोग परेशान हो रहे हैं। उन्होंने यह भी लिखा है कि फॉसवेक के साथ रेजिडेंट्स वेलफेयर एसोसिएशन के करीब एक लाख लोग जुड़े हैं। इनमें से 90 फीसदी लोग शताब्दी से ही दिल्ली जाना पसंद करते हैं।
खट्टर और किरण खेर भी कर चुकी हैं मांग
रेलवेके इस फैसले के विरोध में हरियाणा के सीएम मनोहर लाल खट्टर और सांसद किरण खेर ने रेलमंत्री सुरेश प्रभु से कहा था कि शताब्दी के रद्द होने से यहां के लोगों को दिक्कत होगी। उन्होंने कहा था कि चंडीगढ़ ही नहीं अंबाला के लोग भी इससे दिल्ली जाना पसंद करते हैं। फॉगी सीजन में आज तक शताब्दी रद्द नहीं हुई। रेलमंत्री ने इस मांग पर विचार का आश्वासन दिया था।
क्यों
बेतुके तर्क पर शताब्दी रद्द
hin_Deva hin_Deva hin_Deva awa_Deva hin_Deva hin_Deva hin_Deva